CELEX: 22007D0125
Language: da
Date: 2007-09-28 00:00:00
Title: Afgørelse truffet af Det Blandede EØS-udvalg nr. 125/2007 af 28. september 2007 om ændring af bilag XX (Miljø) til EØS-aftalen

21.2.2008   
            
            
               DA
            
            
               Den Europæiske Unions Tidende
            
            
               L 47/53
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 125/2007
   af 28. september 2007
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XX til aftalen blev ændret ved afgørelse truffet af Det Blandede EØS-udvalg nr. 92/2007 af 6. juli 2007 (1).
            
         
               (2)
            
            
               Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (2) bør indarbejdes i aftalen.
            
         
               (3)
            
            
               Ved direktiv 2000/60/EF ophæves med virkning fra den 22. december 2007 direktiv 75/440/EØF (3) med tilhørende ændringer og 79/869/EØF (4) med tilhørende ændringer, der er indarbejdet i aftalen, og som derfor skal ophæves i henhold til aftalen med virkning fra 22. december 2007.
            
         
               (4)
            
            
               Ved direktiv 2000/60/EF ophæves med virkning fra den 22. december 2013 direktiv 80/68/EØF (5) med tilhørende ændringer, der er indarbejdet i aftalen, og som derfor skal ophæves i henhold til aftalen med virkning fra 22. december 2013.
            
         
               (5)
            
            
               Direktiv 2000/60/EF gælder under særlig hensyntagen til den kendsgerning, at artikel 73 i aftalen definerer de kontraherendes parters mål på miljøområdet, mens andre politikker anført i EF-traktaten falder uden for rammerne af aftalen.
            
         
               (6)
            
            
               Direktiv 2000/60/EF, som omfatter Fællesskabets vandpolitiske foranstaltninger, der til stadighed udvikles, dækker både retsakter, der er indarbejdet i aftalen og retsakter, der ikke er indarbejdet i aftalen.
            
         
               (7)
            
            
               Der skal tages det fornødne hensyn til fælleserklæringen knyttet til denne afgørelse —
            
         TRUFFET FØLGENDE AFGØRELSE:
   Artikel 1
   I bilag XX til aftalen foretages følgende ændringer:
   
               1)
            
            
               Følgende punkt indsættes efter punkt 13c (Kommissionens beslutning 92/446/EØF):
               
                           »13ca.
                        
                        
                           
                              32000 L 0060: Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (EFT L 327 af 22.12.2000, s. 1).
                           Direktivets bestemmelser gælder i forbindelse med aftalen med følgende tilpasninger:
                           
                                       a)
                                    
                                    
                                       Med forbehold af den fremtidige udvikling ved Det Blandede EØS-udvalg skal det bemærkes, at følgende fællesskabsretsakter ikke er indarbejdet i EØS-aftalen:
                                       
                                                   i)
                                                
                                                
                                                   Rådets direktiv 76/160/EØF af 8. december 1975 om kvaliteten af badevand (badevandsdirektivet).
                                                
                                             
                                                   ii)
                                                
                                                
                                                   Rådets direktiv 79/409/EØF af 2. april 1979 om beskyttelse af vilde fugle (fugledirektivet).
                                                
                                             
                                                   iii)
                                                
                                                
                                                   Rådets direktiv 92/43/EØF af 21. maj 1992 om bevaring af naturtyper samt vilde dyr og planter (habitatdirektivet).
                                                
                                             
                                                   iv)
                                                
                                                
                                                   Rådets direktiv 79/923/EØF af 30. oktober 1979 om kvalitetskrav til skaldyrvande.
                                                
                                             
                                                   v)
                                                
                                                
                                                   Rådets direktiv 78/659/EØF af 18. juli 1978 om kvaliteten af ferskvand, der kræver beskyttelse eller forbedring for at være egnet til, at fisk kan leve deri.
                                                
                                             
                                                   vi)
                                                
                                                
                                                   Rådets beslutning 77/795/EØF af 12. december 1977 om indførelse af en fælles procedure for udveksling af oplysninger vedrørende kvaliteten af fersk overfladevand i Fællesskabet.
                                                
                                             
                                 
                                       b)
                                    
                                    
                                       De frister, der er anført i direktivets artikel 4, stk. 1, litra a), nr. ii) og nr. iii), artikel 4, stk. 1, litra b), nr. ii), artikel 4, stk. 1, litra c), artikel 5, stk. 1 og 2, artikel 6, stk. 1, artikel 8, stk. 2, artikel 10, stk. 2, artikel 11, stk. 7 og 8, artikel 13, stk. 6 og 7, og artikel 17, stk. 4, og som er gældende fra direktivets ikrafttræden, er gældende fra den dato, hvor EØS-udvalgets afgørelse nr. 125/2007 af 28. september 2007 træder i kraft og dermed indarbejder dette direktiv i aftalen.
                                       I overensstemmelse med punkt 11 i protokol 1 om horisontale tilpasninger er enhver henvisning til den i artikel 24 omtalte dato lig med ikrafttrædelsestidspunktet for EØS-udvalgets afgørelse nr. 125/2007 af 28. september 2007, der indarbejder dette direktiv i aftalen.«
                                    
                                 
                     
         
               2)
            
            
               Punkt 3 (Rådets direktiv 75/440/EØF) og punkt 5 (Rådets direktiv 79/869/EØF) ophæves med virkning fra den 22. december 2007.
            
         
               3)
            
            
               Punkt 6 (Rådets direktiv 80/68/EØF) ophæves med virkning fra den 22. december 2013.
            
         Artikel 2
   Den islandske og den norske udgave af direktiv 2000/60/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 29. september 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (6).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 28. september 2007.
      
         
            På vegne af Det Blandede EØS-udvalg
         
         Stefán Haukur JÓHANNESSON
         
         
            Formand
         
      
   
   
      (1)  EUT L 328 af 13.12.2007, s. 42.
   
      (2)  EFT L 327 af 22.12.2000, s. 1.
   
      (3)  EFT L 194 af 25.7.1975, s. 26.
   
      (4)  EFT L 271 af 29.10.1979, s. 44.
   
      (5)  EFT L 20 af 26.1.1980, s. 43.
   
      (6)  Forfatningsmæssige krav angivet.
   
      FÆLLESERKLÆRING TIL AFGØRELSE nr. 125/2007 OM INDARBEJDELSE AF EUROPA-PARLAMENTETS OG RÅDETS BESLUTNING nr. 2000/60/EF I AFTALEN
      »De kontraherende parter har forståelse for forskellene i de menneskeskabte belastninger og indvirkninger på vandet i Europa. Foranstaltninger og tiltag til at opnå direktivets miljømål kan derfor variere fra region til region. Rammedirektivet om vand tager hensyn til disse forskelle. Det giver de myndigheder, der er ansvarlige for direktivets gennemførelse, mulighed for at vælge foranstaltninger og tiltag, der er tilpasset de givne belastninger og påvirkninger, så miljømålene opnås.«